"Mizoram Combined Civil Services Probationers, 2023 batch te Training zawh fel a ni","1268/2024-2025 Dated Aizawl, the 23rd July 2024: Vawiin khan Mizoram Combined Civil Services, 2023 batch te tana mandatory foundation training chu zawh fel niin ATI, MINECO-ah training kharna hun hi hman nghal a ni. Mizoram Combined Civil Services, 2023 te tana mandatory foundation training hi June ni 10, 2024 atang khan neih niin he training hi MCS, MF&AS leh MIS probationary officers te tana buatsaih a ni a. Training kharna hun hi ATI faculties - Pu Lalremruata Ralte, MSS, Joint Director; Pu Lalhmansanga, MCS, Joint Director leh Pi Golda Dell Zohmangaihi, Course Director ten kaihruaiin officers tharte fuihna thu chahin an training te hre reng chunga an hna chelhte tha taka thawk turin duhsakna an hlan a ni. He training kharna hunah hian MIS officers ho aiawhin Pi Biaknungi leh Pu N.Vahneichhi ten thusawina tawi neiin, MF&AS aiawhin Pi Zodinpuii Bawihtlung leh Pu Lalremtluanga ten thusawina tawi an nei a, MCS aiawhin Pu R.Vanlalruata leh Pu H.Lalbiaknia te hnen atang lawmthu sawina tawi neih bawk a ni. He hunah hian Mizoram Combined Civil Services, 2023 batch te hian hriatrengna leh lawmthu sawina thilpek ATI faculties ho hnenah an hlan nghal a ni. Training hi MCS probationary officers ho tana pawh sei niin an ni hian training hi August ni 6, 2024 thlengin an chhunzawm ang. Attachment Loading attachment...",Dated: 23 rd Jul 24 2:39 PM,https://dipr.mizoram.gov.in/post/mizoram-combined-civil-services-probationers-2023-batch-te-training-zawh-fel-a-ni